Fêrbûn

Ji kerema xwe hay jê hebin ku zaroka we rojê saetek, satek û nîvek bi wane û dersên têne dayîn fêr bibe. Hûn jî dikarin alîkariya zaroka xwe bikin.

Heke waneyek, wazîfeyek zehmet e, bila wê çênekin, an jî bi mamostaya/mamostayê sinifê re têkevin pêwendiyê. Heke wane û derseke nû amade bû, em ê bi telefonê we agahdar bikin. Ji kerema dema hûn hatin, wane û dersa çêkirî bi xwe re bînin dibistanê [medresê]. A qenc ev e ku zarok her roj çend rûpelan bi xwe, an bo we bixwînin. Jiber ku ew niha nikarin mamosteyên xwe bibînin, bila ji wan re nameyekê [mektûbekê] binivîsin.

Heke li mala we Kompûter an Tablet hebe, zarok dikare bi wan lîstikên fêrbûnû bilîze.

Heke ji bo dersê waneyên nû bêne amadekirin, agahîyên nû bighêjin me, helbet em ê bi wext we agahdar bikin.

Dema azad

Em hemû dikarin bi zarokên xwe re, bi malbata xwe re derkevin derva û bigerin. Ji kerema xwe her roj carekê bi zarokên xwe re derkevin derva, ew dikarin biskilêt, Roller û Inliner bajonin. Gelek zarok xwe ji çendkirina di ser benekî, an jî bi tebeşîrê sûret çêkirênê hez dikin. Hûn dikarin li mêrgekê, parkekê bi zarokê xwe an jî ew û **hevalekî** xwe bi topê bilîzin.Di vê demê de girîng e ku zarok hereket bikin, di cîh û li malê de nemînin. Ji kerema xwe hay ji wan hebin ku zarok demeke dirêj ne li ber televizyonê bin, bi Tablet û telofonê zêde nelîzin.

Agahdar bikin

Ji kerema xwe bêyî wan bitirsînin, bi zaroka xwe bidin fêm kirin, bê ev Vîrûs çendî xeter e û dikare bibe sedema kîjan xeterîyan. Nabe ku zarok tasewasî bibin, divê ew li ser vê yekê bêne haydarkirin. Jiber ku gelek caran nûçe û agahîyên **nerast** belav dibin, hewl bidin ku hûn ji televizyonê agahîyên rast bibihîzin.[ARD saet 20:15]

Ji bo sebr, xweşbînî û hevkarîya we, gelek spas.

Em hemû mamosta bo we û zarokên we qencî û silametî dixwazin û berî her tiştekî tendirusteyeke baş!!